|  |
| --- |
| **ПРОГРАМА ЗА УПРАВЛЕНИЕ**  **НА ПРАВИТЕЛСТВОТО НА РЕПУБЛИКА БЪЛГАРИЯ ЗА ПЕРИОДА 2017-2021 г.** |

Правителството на Република България ще съсредоточи усилията си за подобряване на здравето на населението.

**ПРИОРИТЕТ 33: Засилване ролята на профилактиката като възможност за по-добро здраве и качество на живот. Разширяване на обхвата на профилактичните прегледи с допълнителни скринингови изследвания. Ранна диагностика и откриване на предхронични и хронични състояния чрез въвеждане на ежегодни профилактични прегледи на всички български граждани на кръв, урина и кардиологични изследвания с цел наблюдаване в извънболничната помощ. Въвеждане на интегриран подход за намаляване употребата на наркотични вещества и за справяне с нарастващия процент на наркозависимите подрастващи.**

Цел ***112:*** Подобряване здравето на населението, повишаване и поддържане качеството на живот през целия жизнен цикъл чрез намаляване на преждевременната смъртност, заболеваемостта и последствията за здравето от основните хронични незаразни болести (ХНБ), свързани с най-често срещаните поведенчески, биологични и психосоциални рискови фактори.

***Мярка 391:*** Надграждане и укрепване на политиките по промоция на здравето, превенция и контрол на хроничните незаразни болести, с цел справяне с предизвикателствата и ограничаване на негативното социално-икономическо влияние на ХНБ. Засилване на международното сътрудничество и научните изследвания в областта на ХНБ и рисковите за тях фактори.

***Мярка 392:*** Разширяване на обхвата на профилактичните прегледи и скрининговите програми с фокус върху социално-значимите заболявания и върху заболяванията, водещи до трайна неработоспособност или увреждания. Разширяване обхвата на скрининга за бременни и новородени.

***Мярка 393:*** Подобряване и повишаване на информираността на населението за основните рискови фактори (тютюнопушене, злоупотреба с алкохол, нездравословно хранене, ниска физическа активност), които имат отношение към ХНБ, както и за новите фактори на риска, за нови лечебни технологии и методите за укрепване на здравето, с цел преодоляване на ниската здравна грамотност **(България се нарежда на първо място по ниска здравна грамотност, съгласно проучване на Европейски проект по здравна грамотност) и подобряване на благосъстоянието на гражданите на страната.**

***Мярка 394:*** Повишаване компетентността на медицинските и немедицински специалисти и изграждане на капацитет и умения за консултиране и подкрепа с цел превенция на основните ХНБ.

***Мярка 395:*** Редуциране нивото на общите за ХНБ най-често срещани рискови фактори чрез координирани (интегрирани) подходи и междусекторни действия при водещ популационен подход за интервенция и използване на високорисков подход за откриване и лечение на лица във висок риск.

***Мярка 396:*** Изграждане на диалог и партньорство с всички заинтересовани страни, активно включване на професионални и неправителствени организации и информационна подкрепа на всички нива за извършване на дейностите по осигуряване на здравословна среда за живот на населението.

***Мярка 397:*** Задържане и намаляване нивата на показателите за заболеваемост, последствията за здравето (инвалидизация) и преждевременната смъртност, от основните ХНБ (сърдечносъдови, хронична обструктивна белодробна болест, онкологични, диабет), с цел ограничаване на епидемията от ХНБ и нейното негативно влияние върху обществото.

***Мярка 398:*** Усъвършенстване на дейностите по промоция и превенция, с насоченост към чувствителни групи от населението – малки деца, бременни и кърмещи, възрастни хора и др.

***Мярка 399:*** Усъвършенстване на здравното образование чрез разширяване и укрепване на сътрудничеството между Министерството на здравеопазването и Министерството на образованието и науката, както и на ниво регионални структури, и участие на специалистите от системата на Министерството на здравеопазването при подготовката и представянето на достъпна информация по здравни въпроси на подрастващите, като основа за формиране на здравословен начин на живот.

***Мярка 400:*** Осигуряване на равен достъп на уязвимите групи до услуги и дейности, свързани с промоция на здравето, намаляване на факторите на риска и превенция на ХНБ.

***Мярка 401:*** Осигуряване на устойчиво развитие на човешките ресурси в системата на промоция и превенция (Министерство на здравеопазването, Национален център по обществено здраве и анализи, регионални здравни инспекции), чрез усъвършенстване на механизмите за финансиране и въвеждане на финансови стимули за работа в системата. Осигуряване на възможности за специализация на лекарите с профилактични специалности и възможности за личностно развитие, с цел мотивиране на тяхното оставане в регионалните здравни инспекции.

***Мярка 402:*** Повишаване на капацитета на извънболничната медицинска помощ с оглед осигуряване на условия за въвеждане на нов модел за социално-здравни грижи, който да позволи на пациентите да контролират заболяванията си чрез достъпни здравни услуги и подходящо лечение в системата на извънболничната помощ.

***Мярка 403:*** Усъвършенстване на механизмите за планиране и заплащане на дейностите в извънболничната помощ и увеличаване на относителния дял на разходите за профилактика и диспансеризация в извънболнична помощ.

***Мярка 404:*** Разкриване и осигуряване на дейността на центрове за комплексно обслужване на деца с увреждания и хронични заболявания.

***Цел 113:*** Ограничаване на заболеваемостта и смъртността от инфекциозни заболявания чрез подобряване ефективността на епидемиологичния надзор, профилактиката и контрола на заразните болести.

***Мярка 405:*** Поддържане на висок имунизационен обхват със задължителни имунизации и реимунизации сред населението. Провеждане на сероепидемиологичен надзор на ваксинопредотвратими заболявания за идентифициране на неимунни групи от населението в риск от заболяване.

***Мярка 406:*** Осигуряване на достъп до безплатни ваксини срещу социално значими заразни заболявания (рак на маточната шийка, ротавирусни гастроентерити, сезонен грип).

***Мярка 407:*** Организиране на бърз отговор при възникване на епидемични ситуации, взривове и епидемии от заразни болести.

***Мярка 408:*** Опазване на страната от внос и разпространение на инфекции с висок епидемичен риск чрез създаване и поддържане на механизми за своевременна и адекватна реакция при здравни заплахи от биологично естество, в т.ч. биотероризъм.

***Цел 114:*** Повишаване ефективността на държавния здравен контрол, като форма на първична профилактика, и достигане високо ниво на съответствие с националните и европейските изисквания на обектите с обществено предназначение, продуктите, стоките и дейностите със значение за здравето на човека и факторите на жизнената среда.

***Мярка 409:*** Постигане на политически и обществен консенсус за значението на държавния здравен контрол, който да отговаря на потребностите на населението за подобряване на здравето, безопасността и благосъстоянието на гражданите.

***Мярка 410:*** Усъвършенстване на подзаконовата нормативна уредба по Закона за здравето по отношение здравните изисквания към обектите с обществено предназначение и дейностите със значение със здравето на човека.

***Мярка 411:*** Усъвършенстване на системите за мониторинг на факторите на жизнената среда и изпълнение на дейностите по осигуряване на безопасна жизнена среда с цел предприемане на информирани, навременни и адекватни мерки за намаляване на риска за здравето на населението.

***Мярка 412:*** Осигуряване на съвременно и високотехнологично оборудване за лабораторната дейност, квалифициран и компетентен човешки ресурс за адекватното и навременно установяване на всяко отклонение от здравните норми и идентифициране на рисковете, които могат да окажат неблагоприятно въздействие върху здравето на човека.

***Мярка 413:*** Разработването и прилагане на мерки за недопускане предлагането и разпространението на пазара на опасни продукти и стоки с цел ограничаване ползването и респ. негативното влияние на тези стоки и продукти върху здравето на хората от различни възрастови групи.

***Мярка 414:*** Доокомплектоване и обезпечаване със съвременно оборудване на специализираните екипи в регионалните здравни инспекции и в Националния център по радиобиология и радиационна защита, на които се възлага медицинското осигуряване и защитата на населението от инциденти с химически, радиоактивни и ядрени материали от случаен, естествен и умишлен характер и поддържане на аварийна готовност.

***Мярка 415:*** Повишаване информираността на населението за влиянието на рисковите фактори върху здравето, усъвършенстване на формите и начините за предоставяне на здравна информация както за рисковете за индивидуалното здраве, така и за състоянието на факторите на жизнената среда (води, шум, йонизиращи и нейонизиращи лъчения и др.), въведените ограничения относно ползването на питейни и минерални води, води за къпане, продукти и стоки със значение за здравето на човека.

***Мярка 416:*** Стабилно развитие на системата за радиационна защита, в съответствие с международния опит и въведените в практиката съвременни технологии и методи, за намаляване на риска при използването на йонизиращи лъчения в медицината, промишлеността, науката и др.

***Мярка 417:*** Модернизиране и повишаване на административния капацитет и въвеждане на единна информационна система за обмен на данни от мониторинга на факторите на жизнената среда и лабораторния контрол на регионално и национално ниво с цел бърза реакция при идентифициране на отклонения от нормите.

***Мярка 418:*** Поддържането на комуникация и бърз обмен на данни с ведомства и организации на национално и международно ниво с цел своевременна защита здравето на населението.

***Мярка 419:*** Разработване, обезпечаване и изпълнение на национални програми и планове в областта на общественото здраве.

***Цел 115:*** Осигуряване на устойчиво развитие на човешките ресурси в системата на общественото здравеопазване и държавния здравен контрол.

***Мярка 420:*** Усъвършенстване на механизмите за финансиране при спазване на принципа „разход-полза“ и въвеждане на финансови стимули за работа в системата на държавния здравен контрол чрез поетапно увеличение на възнагражденията на държавните здравни инспектори.

***Мярка 421:*** Осигуряване на устойчиво развитие на човешките ресурси и кадрово обезпечаване на структурите на общественото здравеопазване (национални центрове и регионални здравни инспекции) и на органите на държавния здравен контрол с лекари, с осигуряване на възможност за придобиване на специалност и с инспектори по обществено здраве, които професионално и ефективно да провеждат политиките в областта на опазване на здравето на гражданите и държавния здравен контрол.

***Цел 116:*** Предотвратяване на употребата на наркотици и забавяне на първоначалната употреба на наркотици.

***Мярка 422:*** Предлагане на повече и по-ефективни, базирани на налични научни доказателства и опит мерки за превенция, при които се отчитат рискови фактори като възрастта, пола, културните и социалните фактори, бездомничеството, миграцията и търсенето на убежище, употребата на наркотици в контекста на нощния живот и местата за отдих, работното място и управлението на моторни превозни средства под въздействието на наркотични вещества, психичното здраве, проблемното поведение и психо-социалното развитие, генетичните фактори и семейните обстоятелства.

***Мярка 423:*** Насърчаване на обмена между превантивните информационни центрове към общинските съвети по наркотични вещества на добри практики за превантивни мерки, насочени към децата и младите хора.

***Мярка 424:*** Повишаване на осведомеността относно рисковете и последствията, свързани с употребата на забранени наркотични вещества и други психоактивни вещества, включително чрез сътрудничество с експерти по превенция за по-добро обхващане на децата и младите хора.

***Цел 117:*** Подобряване на ефективността на лечението на наркозависимости и на рехабилитацията, с цел намаляване на употребата на забранени наркотични вещества и на свързаните с употребата на наркотици здравни и социални рискове и вреди, както и подпомагане за възстановяването и социалната (ре)интеграция на проблемните употребяващи наркотици и наркозависимите лица и на уязвими общности.

***Мярка 425:*** Подобряване и разширяване на спектъра, предлагането, обхвата и достъпността на основани на данни всеобхватни и интегрирани услуги за лечение.

***Мярка 426:*** Разработване на програми за ранна интервенция/лечение и терапия за деца и подрастващи, употребяващи наркотици.

***Мярка 427:*** Разширяване на предлагането на услуги за рехабилитация/възстановяване с акцент върху услугите, които са съсредоточени върху предоставянето на непрекъснати грижи за лицата, подпомагат социалната (ре)интеграция, вземат предвид специфичните свързани с пола нужди и достигат до уязвимите общности, включително децата и подрастващите, етническите малцинства, мигрантите и търсещите убежище, затворниците, хората, живеещи с ХИВ/СПИН, и бездомните.

***Мярка 428:*** Подобряване на достъпа до услугите за ограничаване на вредите и обмен на добри практики.

***Мярка 429:*** Подобряване на разработването, предлагането и обхвата на мерките за здравни грижи за употребяващите наркотици в затворите и след освобождаване с цел постигане на качество на грижите, равностойно на предоставяното в общностите.

***Цел 118:*** Достигане на минималните стандарти за качество на ЕС в намаляването на търсенето на наркотици, в областта на превенцията, ограничаването на рисковете и вредите, лечението и рехабилитацията.

***Мярка 430:*** Насърчаване планирането на програми за намаляване на търсенето на наркотици в съответствие с тези стандарти.

***Мярка 431:*** Проследяване и оценяване на програмите с цел извличане на поуки от новия опит.

***Мярка 432:*** Обучение за специалистите и разработващите мерки в областта на намаляването на търсенето на наркотици в съответствие с тези стандарти.

***Мярка 433:*** Насърчаване на сътрудничеството между отговорните министерства и ведомства и общините в подкрепа на прилагането на тези стандарти.

***Мярка 434:*** Ангажиране на гражданското общество в прилагането на стандартите, включително в планирането, въвеждането, проследяването и оценяването, както и в разпространяването на резултатите с цел извличане на поуки от новия опит.

***Цел 119:*** Повишаване ефективността на контрола върху дейностите с наркотични вещества за медицински цели при осигуряване на баланс с наличието и достъпността до лекарствени продукти, съдържащи наркотични вещества.

***Мярка 435:*** Укрепване на административния капацитет на звената, ангажирани с контрол на дейностите с наркотичните вещества и техните препарати.

***Мярка 436:*** Подобряване координацията на административните структури, осъществяващи контрол на национално и местно ниво.

***Мярка 437:*** Повишаване професионалната квалификация на лицата, занимаващи се с контрол.

**ПРИОРИТЕТ 34: Осигуряване на финансова стабилност и обезпеченост на здравната система. Стабилизиране на здравноосигурителния модел. Започване на поетапна демонополизация на Националната здравноосигурителна каса (НЗОК).**

***Цел 120:*** Провеждане на балансирана и интегрирана национална лекарствена политика, осигуряваща финансова стабилност и обезпеченост на системата в дългосрочен план.

***Мярка 438:*** Регламентиране на мерки за наблюдение на лекарствените продукти и за ограничаване на износа им (реекспорт) при необходимост с цел осигуряване своевременен достъп на българските пациенти до лекарствена терапия – въвеждане на списък на лекарствените продукти, чиито износ може да бъде ограничаван и списък на наблюдавани лекарствени продукти, за които през последните три месеца са постъпили уведомления за предстоящ износ.

***Мярка 439:*** Въвеждане на механизми за осигуряване на лекарствени продукти при липса или недостиг на такива на българския пазар и постигане на по-голяма ефективност при договарянето на отстъпки на лекарствени продукти.

***Мярка 440:*** Въвеждане на правила за стимулиране на притежателите на разрешения за употреба на лекарствени продукти за договаряне на отстъпки с цел повишаване на ефективността на разходването на публичните средства за лекарствени продукти.

***Мярка 441:*** Усъвършенстване на реимбурсната и ценова политика в областта на лекарствените продукти чрез въвеждане на ясни правила за участниците на фармацевтичния пазар с цел постигане на финансова стабилност и обезпеченост на системата.

***Мярка 442:*** Проследяване ефекта от терапията с лекарствени продукти, принадлежащи към ново международно непатентно наименование, включени срочно в ПЛС – предпоставка за извършване на оценка за безсрочното им включване в националния реимбурсен списък, основана на доказан терапевтичен ефект.

***Мярка 443:*** Провеждане на рационална лекарствена политика, гарантираща безопасно, ефикасно лекарствено лечение, чрез стойностно-ефективни лекарствени продукти, доказани в терапевтичната практика, както и ефективен достъп до медицински изделия.

***Мярка 444:*** Разработване на фармако-терапевтични ръководства по всички клинични специалности.

***Мярка 445:*** Създаване на Национален регистър на медицинските изделия, заплащани с обществени средства с цел по-висока ефективност и контрол.

***Мярка 446:*** Стартиране и провеждане на процедури за възлагане на обществени поръчки с цел сключване на рамкови споразумения за доставка на лекарствени продукти от името и за сметка на лечебните заведения за болнична помощ чрез Централен орган за възлагане на обществени поръчки в сектор „Здравеопазване“.

***Мярка 447:*** Предприемане на подготвителни действия за стартиране на процедура за възлагане на обществена поръчка с цел сключване на рамкови споразумения за доставка на медицински изделия от името и за сметката на лечебните заведения за болнична помощ чрез Централен орган за възлагане на обществени поръчки в сектор „Здравеопазване“.

***Мярка 448:*** Разработване на нормативни промени за регламентиране на милосърдната употреба на неразрешени лекарствени продукти по хуманни съображения за определена групи пациенти.

***Мярка 449:*** Предприемане на действия за постигане на сигурност и устойчивост при финансиране лечението на редки болести чрез създаване на самостоятелен фонд.

***Мярка 450:*** Усъвършенстване на системата за оценка на здравните технологии чрез реформа в организационната структура, кадрови ресурс, правомощия и задължения.

***Мярка 451:*** Въвеждане на мерки, свързани с оптимизиране и повишаване прозрачността на дейностите по осигуряване на лекарствени продукти и на избора на пациентите за лекарствено лечение.

***Мярка*** *452:* Възможност за генерично заместване на лекарски предписания от магистър – фармацевтите.

***Мярка 453:*** Внедряване на система за верификация на лекарствените продукти, с цел противодействие на разпространението на фалшиви лекарства.

***Мярка 454:*** Оптимизиране на дейността по провеждане на клинични изпитвания на лекарствени продукти за хуманна употреба и създаване на условия за прилагане на Регламент (ЕС) №536/2014 на Европейския парламент и на Съвета. Оптимизиране на националните вътрешноорганизационни административни правила по разрешаването и провеждането на клинични изпитвания и намаляване на регулаторната тежест за бизнеса. Намаляване на административната тежест в процеса по разрешаване на клиничните изпитвания.

***Цел 121:*** Подобряване на достъпа до аптеки и повишаване на качеството на фармацевтичната грижа.

***Мярка 455:*** Създаване на национална аптечна карта, с която се определят и планират потребностите на населението от достъп до лекарствени продукти, осигурявани от аптеки, като инструмент за преодоляване на регионалните дисбаланси.

***Мярка 456:*** Въвеждане на мерки за стимулиране на действащите аптеки да разширят дейността си в населени места, в които има недостиг на аптеки.

***Мярка 457:*** Въвеждане на стимули за осигуряване на денонощен достъп до лекарствени продукти за гражданите в областите, в които има недостиг на аптеки с денонощен режим на работа в административния център на областта.

***Цел 122:*** Повишаване ефективността на здравноосигурителния модел.

***Мярка 458:*** Извършване на анализ на риска от невнасяне на здравни вноски.

***Мярка 459:*** Подкрепа на политики за увеличаване на събираемостта на здравноосигурителните вноски, както и подкрепа на информационни кампании за повишаване на доброволното изпълнение на задълженията за здравноосигурителни вноски.

***Мярка 460:*** Оптимизиране на структурата на разходите за различните видове медицински дейности, лекарствени продукти и медицински изделия на база на договаряните обеми и стойности.

***Мярка 461:*** Стимулиране процеса на въвеждане на нов модел за финансиране на лечебните заведения въз основа на диагностично-свързаните групи като метод за заплащане на медицинската помощ, анализ и усъвършенстване на принципите за ценообразуване, договаряне и заплащане на медицинските дейности.

***Мярка 462:* Обвързване на критериите за качество на медицинските дейности с достъпа до финансиране с ресурса на НЗОК.**

***Мярка 463:*** Иницииране на обществен дебат относно демонополизацията на НЗОК, моделите и средствата за постигане на демонополизация.

***Мярка 464:*** Развитие на механизмите за осъществяване на селективен подбор при избора на изпълнители на медицински услуги, финансирани от НЗОК, въз основа на Националната здравна карта.

***Мярка 465:*** Промени в пакета болнични дейности, които се финансират от НЗОК, с цел извеждане на дейности в извънболничната помощ.

***Мярка 466:*** Усъвършенстване на механизмите на остойностяване на медицинските дейности, отчитащи всички компоненти, включително и труда на медицинските специалисти.

**ПРИОРИТЕТ 35:** Развитие на електронното здравеопазване.

Цел 1***23:*** Създаване на интегрирана информационна система, свързваща в реално време информационните системи на МЗ, НЗОК, НОИ, НАП, доставчиците на медицински и здравни услуги (болници, практики в извънболничната помощ, аптеки) и прехвърляне на целия документооборот в електронен вид.

***Мярка 467:*** Изграждане на Национална здравна информационна система посредством използване на нови технологии в областта на е-здравеопазването с цел подобряване на кочеството и ефективността на процеса по здравеопазване.

***Мярка 468:*** Изграждане на електронен здравен запис, електронна рецепта и електронно направление.

***Мярка 469:*** Развитие и национално внедряване на единен пациентски идентификатор.

***Мярка 470:*** Кандидатстване в конкурс „CEF Telecom“ (№CEF-TC-2017-2), част „eHealth“, обявен от Европейската комисия, с цел осъществяване на трансграничен обмен на здравни данни между България и страните-членки на ЕС.

**ПРИОРИТЕТ 36: Преодоляване на регионалните дисбаланси и осигуряване на функционално взаимодействие между отделните нива на медицинската помощ.**

***Цел 124:*** Подобряване на достъпа и повишаване на качеството на медицинската помощ.

***Мярка 471:*** Осигуряване приложението на Националната здравна карта, с която се определят и планират потребностите на населението от достъпна извънболнична и болнична медицинска помощ, като инструмент за преодоляване на регионалните дисбаланси.

***Мярка 472:*** Подобряване на достъпа до първична медицинска помощ чрез промяна в съотношението на финансиране с превес на плащането за дейност над капитационното; справяне с проблема „незаети практики” чрез оптимизация на стимулите за работа в тях, предоставяни от НЗОК съвместно с държавната и местната власт; развитие на системата на дежурните кабинети за медицинска помощ извън работното време на общопрактикуващите лекари (ОПЛ).

***Мярка 473:*** Усъвършенстване на механизмите за стимулиране на ОПЛ, работещи в практики с неблагоприятни условия.

***Мярка 474:*** Подобряване достъпа до специализираната медицинска помощ чрез усъвършенстване на регулативните механизми и разширяване на обхвата на специализираната извънболнична помощ (в т.ч. еднодневната оперативни интервенции, амбулаторни процедури, високо специализирани медицински дейности и др.).

***Мярка 475:*** Стимулиране на функционалното обединение на лечебните заведения за болнична помощ на регионален принцип за по-ефективна комбинация на предлаганите дейности и осигуряване на комплексно обслужване на пациентите.

***Мярка 476:*** Създаване на стимули за преструктуриране на легла за активно лечение в легла за продължително лечение.

***Мярка 477:*** Създаване на условия за развитие на интегрирани здравно-социални услуги, в т.ч. дългосрочни грижи, домашен патронаж и др. за деца и лица с увреждания, психични заболявания, възрастни хора.

***Мярка 478:*** Подобряване на достъпа до дентална помощ, в т.ч. промоция на денталното здраве и профилактика на оралните заболявания чрез целево финансиране на програми, подобряващи денталното здраве при децата и учениците, както и разширяване на достъпа на възрастни пациенти до зъбно протезиране.

***Мярка 479****:* **Подобряване на системата за контрол на медицинската дейност на базата на обективни критерии и индикатори за оценка на качеството.**

***Мярка 480:*** Актуализиране на нормативната уредба, регламентираща медицинските стандарти по отделните медицински специалности.

***Цел 125:*** Подобряване на условията на труд и материално-техническата осигуреност на системата за спешна медицинска помощ.

***Мярка 481:*** Строителство, ремонт, реконструкция и оборудване на центровете за спешна медицинска помощ и болничните структури за спешна медицинска помощ.

***Мярка 482:*** Осигуряване на нови санитарни автомобили и медицинско оборудване за екипите на центровете за спешна медицинска помощ.

***Мярка 483:*** Въвеждане на автоматизирана система за триаж на повикванията за спешни медицински случаи.

Цел ***126:*** Устойчиво развитие на човешките ресурси и повишаване на мотивацията за работа в системата за спешна медицинска помощ.

***Мярка 484:*** Развитие на Националния център за обучение и квалификация в системата за спешна медицинска помощ.

***Мярка 485:*** Провеждане на обучения за поддържане на квалификацията и продължаващо обучение за работещите в системата за спешна медицинска помощ.

***Мярка 486:*** Въвеждане на система за периодична оценка на знанията и уменията на работещите в системата за спешна медицинска помощ.

***Мярка 487:*** Стимулиране на включването на професията „Парамедик“ в системата на спешна медицинска помощ.

Цел ***127:*** Финансовото обезпечаване на развитието на системата за спешна медицинска помощ.

***Мярка 488:*** Ефективно използване на възможностите на оперативните програми на ЕС за финансиране на дейности, свързани с подобряване на условията на труд, материално-техническата осигуреност на системата и обучението на персонала.

***Мярка 489:*** Поетапно увеличение на възнагражденията в центровете за спешна медицинска помощ със средства от държавния бюджет.

Цел ***128:*** Развитие на човешките ресурси в системата на здравеопазването.

***Мярка 490:*** Усъвършенстване на процеса по придобиване на специалност в системата.

***Мярка 491:*** Увеличаване броя на местата за специализантите, за чието обучение заплаща държавата.

***Мярка 492:*** Основано на потребностите планиране и координиране на дейностите по провеждане на обучението за придобиване на специалност в системата на здравеопазването.

***Мярка 493:* Разработване и обсъждане на нов модел за заплащане на работещите в системата на здравеопазването, обвързани с образователно-квалификационната степен и постигнатите резултати.**

***Мярка 494:*** Ефективно използване на финансовите средства на ЕС за обучение и квалификация на работещите в системата на здравеопазването.